Сформиран е през 31 пр.н.е. от Октавиан след битката при Акциум. Възможно е в него да са влезли войници от легионите на победения Марк Антоний. При образуването си легионът не получава име. Прозвището "Valeria Victrix" (Валериев Победоносен) е получено или след Панонското въстание през 6 г., когато легионът е командван от Валерий Месалин, или по-късно, през 61 г. след потушаването на въстанието на Боудика в Британия, също както Четиринадесети легион приема почетното прозвище "Martia Victrix" (Марсов Победоносен).